Voldtektssiktet 22-åring varetektsfengslet
Voldtekten av den unge kvinnen i slutten av tenårene natt til fredag, fant ifølge politiet sted ved gangveien nedenfor Askerhallen på Bleiker klokka 0.50. Politiet har pågrepet en 22 år gammel mann som er siktet både for denne hendelsen, og for et voldtektsforsøk mot en russ på Drengsrud i Asker i mai, opplyser politiadvokat Iselin Håvarstein i Asker og Bærum politidistrikt til NTB. - Mannen er siktet for begge forholdene og ble varetektsfengslet i fire uker, to av dem med brev- og besøkskontroll, sier Håvarstein. Den siktede anket fengslingskjennelsen på stedet. Han nekter for å ha utført seksuelle overgrep, eller forsøk på dette, mot de unge kvinnene, skriver Budstikka.
En 22 år gammel mann som er siktet for en overfallsvoldtekt i Asker natt til fredag og et voldtektsforsøk i mai, ble mandag varetektsfengslet i fire uker.